CELEX: 32016D0420
Language: fi
Date: 2016-03-18 00:00:00
Title: Komission täytäntöönpanopäätös (EU) 2016/420, annettu 18 päivänä maaliskuuta 2016, täytäntöönpanoasetuksen (EU) N:o 391/2013 17 artiklan noudattamatta jättämisestä maksuvyöhykkeiden yksikköhinnoissa vuonna 2015 (tiedoksiannettu numerolla C(2016) 1592) (ETA:n kannalta merkityksellinen teksti)

22.3.2016   
               
               
                  FI
               
               
                  Euroopan unionin virallinen lehti
               
               
                  L 75/63
               
            KOMISSION TÄYTÄNTÖÖNPANOPÄÄTÖS (EU) 2016/420,
      annettu 18 päivänä maaliskuuta 2016,
      täytäntöönpanoasetuksen (EU) N:o 391/2013 17 artiklan noudattamatta jättämisestä maksuvyöhykkeiden yksikköhinnoissa vuonna 2015
      
         
            (tiedoksiannettu numerolla C(2016) 1592)
         
      
      (Ainoastaan hollannin-, ranskan- ja saksankieliset tekstit ovat todistusvoimaiset)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (1) ja erityisesti sen 16 artiklan 1 kohdan sekä
      ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (2) ja erityisesti sen 17 artiklan 1 kohdan e alakohdan,
      sekä katsoo seuraavaa:
      
                  (1)
               
               
                  Täytäntöönpanoasetuksessa (EU) N:o 391/2013 säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (3) 11 artiklassa ja komission täytäntöönpanoasetuksessa (EU) N:o 390/2013 (4) asetetut tavoitteet.
               
            
                  (2)
               
               
                  Komission täytäntöönpanopäätöksessä 2014/132/EU (5) asetetaan unionin laajuiset suorituskykytavoitteet, joihin sisältyy lennonaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina, toiselle viiteajanjaksolle, joka kattaa vuodet 2015–2019.
               
            
                  (3)
               
               
                  Täytäntöönpanoasetuksen (EU) N:o 391/2013 17 artiklan 1 kohdan c alakohdan ja 2 kohdan nojalla komissio arvioi jäsenvaltioiden komissiolle toimittamat vuoden 2015 maksuvyöhykkeiden yksikköhinnat sen jälkeen, kun suorituskykytavoitteet on annetun komission täytäntöönpanopäätöksen (EU) 2015/347 (6) seurauksena tarkistettu. Arvioinnissa tarkistetaan, että kyseiset yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaisia.
               
            
                  (4)
               
               
                  Komissio on suorittanut yksikköhintojen arvioinnin käyttäen jäsenvaltioiden 1 päivään kesäkuuta 2015 mennessä toimittamaa dataa ja muita tietoja sekä asiaankuuluvia tarkistetuissa suorituskykysuunnitelmissa annettuja tietoja. Apunaan sillä oli suorituskyvyn tarkastuselin, jonka tehtävänä on avustaa komissiota suorituskyvyn kehittämisjärjestelmän täytäntöönpanossa täytäntöönpanoasetuksen (EU) N:o 390/2013 3 artiklan mukaisesti, ja Eurocontrolin lentoreittimaksujen keskustoimisto. Arvioinnissa otettiin huomioon myös korjaukset, jotka jäsenvaltiot tekivät yksikköhintoihin komission, suorituskyvyn tarkastuselimen ja asianomaisten jäsenvaltioiden myöhemmän yhteydenpidon perusteella. Lisäksi vuoden 2015 yksikköhintojen arvioinnissa otettiin huomioon toisen viiteajanjakson tarkistettuja suorituskykysuunnitelmia koskeva suorituskyvyn tarkastuselimen raportti, joka toimitettiin komissiolle 15 päivänä lokakuuta 2015.
               
            
                  (5)
               
               
                  Tämän arvioinnin perusteella komissio toteaa täytäntöönpanoasetuksen (EU) N:o 391/2013 17 artiklan 1 kohdan e alakohdan mukaisesti, etteivät Belgian, Ranskan, Saksan, Luxemburgin ja Alankomaiden ilmoittamat vuoden 2015 maksuvyöhykkeiden yksikköhinnat ole täytäntöönpanoasetusten (EU) N:o 390/2013 ja (EU) N:o 391/2013 mukaiset.
               
            
                  (6)
               
               
                  Täytäntöönpanoasetuksen (EU) N:o 390/2013 11 artiklan 1 kohdassa säädetään, että jäsenvaltioiden kansallisten valvontaviranomaisten on laadittava suorituskykysuunnitelmat, joihin sisältyy unionin laajuisten suorituskykytavoitteiden kanssa yhdenmukaiset tavoitteet. Täytäntöönpanoasetuksen (EU) N:o 391/2013 11 artiklan 2 kohdan ja liitteen IV mukaan yksikköhinnat lasketaan reitinaikaisten määritettyjen kustannusten ja jäsenvaltion suorituskykysuunnitelmassa olevien liikenne-ennusteiden palveluyksikköjen eli reitinaikaisten määritettyjen yksikkökustannusten perusteella. Siihen asti, kun Belgian, Ranskan, Saksan, Luxemburgin ja Alankomaiden suorituskykytavoitteet eivät ole yhdenmukaisia unionin laajuisten tavoitteiden kanssa, niiden perusteella laskettujen yksikköhintojen ei voida katsoa olevan täytäntöönpanoasetusten (EU) N:o 390/2013 ja (EU) N:o 391/2013 mukaisia.
               
            
                  (7)
               
               
                  Tämä komission toteamus olisi täytäntöönpanoasetuksen (EU) N:o 391/2013 17 artiklan 1 kohdan e alakohdan mukaisesti ilmoitettava asianomaisille jäsenvaltioille.
               
            
                  (8)
               
               
                  Koska toisen viiteajanjakson tarkistettuja suorituskykysuunnitelmia ei ollut hyväksytty toista viiteajanjaksoa edeltäneen vuoden 1 päivään marraskuuta mennessä, on muistettava, että täytäntöönpanoasetuksen (EU) N:o 391/2013 17 artiklan 2 kohdan mukaisesti jäsenvaltioiden on laskettava maksuvyöhykkeiden vuoden 2015 yksikköhinnat tarvittaessa uudelleen lopullisten hyväksyttyjen suorituskykysuunnitelmien perusteella ja otettava tässä päätöksessä vahvistettujen yksikköhintojen väliaikaisesta soveltamisesta aiheutuvat erot huomioon laskettaessa seuraavan vuoden yksikköhintoja,
               
            ON HYVÄKSYNYT TÄMÄN PÄÄTÖKSEN:
      1 artikla
      Liitteessä olevat vuoden 2015 maksuvyöhykkeiden yksikköhinnat eivät ole täytäntöönpanoasetusten (EU) N:o 390/2013 ja (EU) N:o 391/2013 mukaiset.
      2 artikla
      Tämä päätös on osoitettu Belgian kuningaskunnalle, Saksan liittotasavallalle, Ranskan tasavallalle, Luxemburgin suurherttuakunnalle ja Alankomaiden kuningaskunnalle.
      
         Tehty Brysselissä 18 päivänä maaliskuuta 2016.
         
            
               Komission puolesta
            
            Violeta BULC
            
               Komission jäsen
            
         
      
      
         (1)  EUVL L 96, 31.3.2004, s. 10.
      
         (2)  EUVL L 128, 9.5.2013, s. 31.
      
         (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
      
         (4)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
      
         (5)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
      
         (6)  Komission täytäntöönpanopäätös (EU) 2015/347, annettu 2 päivänä maaliskuuta 2015, tiettyjen Euroopan parlamentin ja neuvoston asetuksen (EY) N:o 549/2004 mukaisesti esitettyihin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi (EUVL L 60, 4.3.2015, s. 48).
      
         LIITE
         
            Säännösten vastaisiksi todetut ilmoitetut vuoden 2015 lentoreittien yksikköhinnat
         
         
                      
                  
                  
                     Maksuvyöhyke
                  
                  
                     Ilmoitetut lentoreittien yksikköhinnat vuonna 2015 kansallisessa valuutassa (*) (ISO-koodi)
                  
               
                     1
                  
                  
                     Belgia-Luxemburg
                  
                  
                     68,76
                  
               
                     2
                  
                  
                     Ranska
                  
                  
                     69,34
                  
               
                     3
                  
                  
                     Saksa
                  
                  
                     88,22
                  
               
                     4
                  
                  
                     Alankomaat
                  
                  
                     66,57
                  
               
            (*)  Nämä yksikköhinnat eivät sisällä täytäntöönpanoasetuksen (EU) N:o 391/2013 18 artiklan 1 kohdassa tarkoitettua hallinnollista yksikköhintaa, jota sovelletaan Eurocontrolin navigaatiomaksuja koskevan monenvälisen sopimuksen sopimuspuolina oleviin valtioihin.